আমাদের খোলা চোখ নারী–পুরুষের সমান মজুরিতে একই কাজের ক্ষেত্রে নিখাঁদ আনন্দের বাতাবরণটি দেখতে পায়। সেখানে নির্মল আনন্দ কখনোই কোনো বিভৎস ছন্দপতনের পথে যায় না। কারওরান বাজারে রাতভর পুরুষ সহকর্মীদের সঙ্গে সবজির ট্রাক এলে নারীরাও ছোটে। সবজি ওঠানো–নামানোর কাজ করে। সেখানে কোনো ধর্ষণের ঘটনা ঘটেছে বলে শুনি নি। যেমন আমাদের রিকশামিস্ত্রী নাজমা জানে ওস্তাদ–শিষ্যে নারী–পুরুষের প্রশ্ন নেই, সম্মানের কম–বেশির প্রশ্ন নেই।